Sanksionet amerikane dhe marrëdhëniet SHBA-Rusi
SHBA vendosën sanksione të forta kundër disa individëve dhe entiteteve ruse
Shtëpia e Bardhë njoftoi se ka vendosur sanksione kundër 38 individëve dhe kompanive ruse, duke thënë se është përgjigje ndaj “aktiviteteve keqdashëse” të qeverisë ruse kundër demokracive perëndimore në Krime, Ukrainë, Siri dhe mbarë botën. Rusia hedh poshtë akuzat se është përfshirë në aktivitet keqbërës. Korrespondentja e Zërit të Amerikës në Departamentin e Shtetit Cindy Saine njofton rreth këtij vendimi, i cili mund të thellojë përçarjen mes Uashingtonit dhe Moskës. Në konferencën për shtyp dje në Shtëpinë e Bardhë, Sarah Huckabee Sanders tha se Shtetet e Bashkuara ende dëshirojnë të bashkëpunojnë me Rusinë, por kjo varet nga Moska. tha ajo. Disa ligjvënës amerikanë dhe ekspertë të politikës së jashtme e mirëpritën veprimin e Departamentit amerikan të Thesarit. thotë analisti William Pomeranz Disa analistë mendojnë se sanksionet kundër pjesëtarëve të rrethit të brendshëm të Putinit, duke përfshirë dhëndrin dhe truprojen e tij, janë vonuar shumë. pyet Marik Simakovsky i Këshillit Atlantik. Një nga individët e përfshirë në listë shprehu befasi: tha Nikolai Patrushev, Sekretar i Këshillit të Sigurisë së Rusisë. Ekspertët thonë se tani që Shtetet e Bashkuara kanë ndërmarrë veprime të ashpra ndaj Moskës, ata presin të shohin nëse vendet e Bashkimit Evropian do të ndjekin shembullin amerikan.